钦定古今图书集成/历象汇编/庶征典/第115卷 > 《观象玩占》 > 地长
## 钦定古今图书集成/历象汇编/庶征典/第115卷 > 《观象玩占》 > 地长

地自长。《地镜》曰：“地忽自长，在大道中，天下不通；
地长邑下，其邑治毁。”

地长市中国有利。

“地长社稷”，王者益地。

地：“《长洲岛》失地。”

地自长如丘垄，其上生草木，其国失土，亡民。在春秋
夏月则吉。一曰，夏长岁熟。秋长，有亡君易地。一曰：杀
六畜。冬长，兵动，人不安。

地长而生树，天下受福。一曰：“有生树，国安；死树失地，
地土卒踊，下人将起。”

军地暴长，主将战胜有功，封爵邑。

街若无故，道路自踊高起，国有逆臣若贼，不出三年，
敌国来侵，民散。